
Tabula Rosettana 


Tabula Rosettana, UJ etiam titulo OGIS 90 agnita, est stela decreto 
de rebus sacris in Aegypto anno 196 a.C.n. lato inscripta. Tabula 
iuxta Rosettam Aegypti, urbem in delta Nili et ad oram maris 
Mediterranei iacentem, anno 1799 a milite Francico reperta est. 

Inventio stelae, linguis duabus scripturisque tribus inscriptae, 
eruditis Instituti Aegypti statim nuntiata est; ibi enim iussu 
imperatoris Napoleonis eruditi omnium scientiarum (sub aegide 
Commissionis Scientiarum et Artium) properaverant cum 
expeditione Francica. Qua a Britannis mox debellata, tabula 
Rosettana Londinium missa hodie apud Museum Britannicum iacet. 

Textus Graecus cito lectus interpretationi textuum Aegyptiorum (in 
formis hieroglyphica et demotica expressomm) gradatim adiuvit. 
Denique textum plene interpretatus est Ioannes Franciscus 
Champollion. Ab opere eruditorum cumulativo coepit hodiernus 
scripturae hieroglyphicae linguaeque Aegyptiae antiquae intellectus. 
Ergo temporibus nostris nomen Tabulae Rosettanae in variis linguis 
metaphorice "elavem interpretationis" significat;^ inceptum interretiale 
quingentum componere spectat. 

De decreto 


Lex, a concilio sacerdotum Aegyptiorum die 27 Martii 196 a.C.n. decreta,^ adorationem dei novi ordinat, 
scilicet iuvenis Ptolemaei V annum tredecimum agentis, potestate plena nuper accepta; insuper refert regem 
ipsum (quippe qui eam rem efficere vel potius suadere voluerit) varias sacerdotibus templisque immunitates 
obtulisse. 

Dies decreti definitur nominibus mensium Macedonico (die 4 mensis 
Xandici) et Aegyptio (die 18 mensis Mechir). Annus multis modis 
definitur, sicut in documentis regni Ptolemaici interdum reperitur. 

Inseruntur enim: 

■ annus regalis IX Ptolemaei iuvenis, i.e. Ptolemaei V, qui 
regnare coeperat ante diem 6 Septembris 204 a.C.n. 

■ nomen Aeti Aeti filii qui anno 196 a.C.n. officium annuum 
tenuit sacerdotis eponymi dei Alexandri deorumque 
Ptolemaeorum 

■ nomen Pyrrhae Philini filiae quae officium annuum tenuit 
athloph orae eponymae deae Ber enicae Euergetis, reginae 
olim et uxoris regis Ptolem aei III 

■ nomen Areae Diogenis filiae, canephorae eponymae deae 
Arsinoae Philadelphae , reginae olim sororis et uxoris 
Ptolemaei II 

■ nomen Irenae Ptolemaei filiae, sacerdos deae Arsinoae Philopatoris, reginae olim sororis et 
uxoris Ptolemaei IV, matris Ptolemaei V 

Id decretum, eruditis nomine Decretum Ptolemaei V Memphiticum nunc agnitum, in multis regni Aegypti 
templis prolatum esse putatur. Tabula Rosettana reperta, alia duo exemplaria inventa sunt, quorum unum 
trilingue iuxta Hermopolin Parvam anno fere 1898,1^ alterum scriptura hieroglyphica pictum in muro templi 
iuxta Philas siti (sed a picturis posterioribus partim celatum)Haec exemplaria utilissima sunt ad textum 
hieroglyphicum lacunosum inscriptionis Rosettanae complendum. Cuius textus epitome brevissima sequitur: 

Anno IX Ptolemaei dei regis Aegypti, Aeto Aeti filio officium tenente sacerdotis dei Alexandri 
deorumque Ptolemaeorum generationum quinque, pontifices vatesque omnes in templo 
Memphitico congressi nunc proclamant, multis rebus a rege ad maiorem prosperitatem 
religionis et populi Aegyptii effectis, omnibus fere vectigalibus templorum divinorum remissis, 
donationibus et sacrificiis divitissimis a rege oblatis, honores divinos regi una cum deis 
Aegyptiis ubique offerendos, statuas regis in omnibus templis erigendas, ferias annuas regi 
dicatas a die 1 Thoth per quinque dies celebrandas, decretumque ipsum tribus scripturis 
divulgandum, scii, in litteris verborum divinorum, et documentorum, et Ionum. 

Tales leges et antea decretae erant. Regente enim Ptolemaeo III anno 238 a.C.n. Decretum Canopicum 
factum est, cuius tria exemplaria nobis cognita sunt;^ deinde regente Ptolemaeo IV anno circiter 217/6 
a.C.n. Decretum Ptolemaei IV Memphiticum, cuius tria exemplaria conservantur. 

Quae leges, tribus scripturis expressae, indicant, ut eruditis hodiernis videtur, Ptolemaeos populum 
Aegyptium nec non sacerdotes Aegyptios inter se conciliare voluisse. Paucis enim cognita et difficilis lectu 
erat scriptura hieroglyphica, a religiosis tantum culta et novis signis nuper amplificata. Scriptura igitur 
demotica, usque adhuc in papyris et ad usum ephemeridum adhibita, aevo Ptolemaico et in titulis 
inscribebatur, ut verba principum a gente minime in templo docta legerentur; scriptura Graeca praepositis 
aliisque advenis destinabatur, quibus sermo Graecus communis erat. 




















































Hoc autem decretum, a praecedentibus differens, a concilio 
sacerdotum minime Canopi sed in urbe Memphite congressorum 
latum est, antiqua religionis Aegyptiae metropoli, titulique regis 
modo Aegyptio exprimuntur/ 7 ^ Ptolemaeus enim, quintus huius 
nominis, patre anno 204 mortuo, annum agens quintum regnum 
susceperat et sub procuratorum variorum tutela regnaverat, quorum 
recentior et melior fuit Aristomenes Acarnan. Rex mense Octobri 
anni 197 potestatem plenam acceperat; sed interdum reges Syriae et 
Macedoniae possessiones Aegyptias in Asia et in mare Aegaeo inter 
se partim dividebant, usurpatorque Hyrgonaphor Aegyptum 
Superiorem oppugnabat/ 8 ^ Regnum igitur parvum et debile tenens, 
Ptolemaeus V vera necessitate coactus populum Aegyptium suadere 
temptabat, ut familiae suae Macedonicae peregrinae obtemperarent. 

De lapide 


Tabula Rosettana 112.3 cm alta est, 75.7 cm lata, 28.4 cm densa, 
pondo fere 760 kg/ 9 ^ polita a fronte neque tamen a tergo neque a 
lateribus. Neque e granito neque e basalte constat, sicut olim 
credebatur, sed e granodiorite, lapide colore gilvo canescenti 
(Middleton et Klemm 2003; Parkinson 1999:23). Summus lapis 
fractus est et deperditus; in quo fuerunt lineae fere quattuordecim 
litteris hieroglyphicis exaratae—hae enim lineae ope aliorum 
exemplarium restitui possunt—et fortasse ad caput inscriptionis 
imago sculpta regis Ptolemaei et dei seu deorum. 

Militibus Francicis castellum ( Fort Julien ab eis appellatum) iuxta Rosettam situm restaurantibus, lapis in 
fundamento muri a locumtenente Petro Francisco Bouchard mense Iulio exeunte anno 1799 repertus est; qui 
statim Iacobo Francisco Menou, duci exercituum, de lapide reperto nuntiavit lapidemque mox Cairum ad 
Institutum Aegypti misit/ 10 ' Napoleo ipse tabulam inspexit, sed mox ad Franciam reversus est; milites 
autem et eruditi Commissionis in Aegypto manserunt, ibique in exemplaribus inscriptionis faciendis 
laboraverunt, quae ad eruditos Europaeos mitterentur. Talia exemplaria lithographica, quae Ioannes Iosephus 
Marcel Antoniusque Galland typographi et Nicolaus Iacobus Conte mechanicus annis 1800 et 1801 
confecerant, ab Aegypto Lutetiam adlata sunt, a duce exercituum Carolo Dugua aliisque, quorum duo 
Instituto Franciae tradita sunt/ 11 ' Ex his imaginibus editae sunt, post multos annos, inscriptiones tres tabulae 
Rosettanae inter tabulas archaeologicas illius seriei magnificae librorum, quam titulo Descriptiori de 
1'Eqypte Napoleo Bonaparte divulgare iussit/ 12 ^ 

Milites et eruditi Francici terram quam conquisiverant et antiquitates quas conlegerant a manibus militum 
Britannorum et Ottomanidarum tutari temptabant, sed frustra. Tabulam Rosettanam a Cairo Alexandriam 
usque transtulerunt; ibi dux Iacobus Franciscus Menou a Britannis obsessus die 30 Augusti 1801 urbem 
concessit. Menou per speciem rei privatae tabulam retinebat—si enim status privatus huius monumenti a 
Britannis concessus esset, tabulam ad Franciam transferri licuisse/ 13 ^—sed hoc consilio ab Eduardo Daniele 
Clarke et Gulielmo Ricardo Hamilton revelato, milites (duce Tomkyns Hilgrove Turner) tabulam abstulerunt 
et Ioanni Hely-Hutchinson, praeposito exercitus Britannorum, reddiderunt, qui deinde tabulam Londinium 
misit praedam bellorum Napoleonicorum regi Georgio III offerendam. Rex autem tabulam Museo 
Britannico destinavit, "where I trust it will long remain" (sic dixit Turner ipse, qui tabulam Rosettanam 
Londinium vehendam nave Egyptienne nuncupata prosecutus erat) "a most valuable relic of antiquity, the 
feeble but only yet discovered link of the Egyptian to the known languages, a proud trophy of the arms of 
Britain (I could almost say spolia opima) . . . honourably acquired by the fortune ofwar."^ 14 ^ 

Nuntii de tabula Londinii recepta e 
Gentleman's Magazine (31 Martii 

1802) 




Tabula nuper in Britanniam recepta primum ad 
Societatem Antiquariorum Londiniensem missa est, 
suadente Turner ipso et iussu domini Hobart secretarii 
bellorum gerendorum, ut a die 11 Martii 1802 eruditis 
monstraretur. Eodem anno exemplaria e gypso facta 
quattuor universitatibus, scilicet Oxoniensi, 
Cantabrigiensi, Edinburgensi et Collegio Trinitatis 
iuxta Dublinum data sunt, imaginesque textus Graeci 
divulgatae Anno exeunte tabula in Museo 
Britannico deposita estJ 16 ^ In lateribus lapidis 
inscriptiones novellae videntur: Captured in Egypt by 
the British Army in 1801 (sc. "1801 ab exercitu 
Britannico in Aegypto capta") et Presented by George 
III of the United Kingdom (sc. "A Georgio III 
Britanniarum rege dono data"). 

Lapis ab anno 1803 fere uno tenore in Museo 
Britannico in promptu positus est, sed anno 1917, Bello Orbis Terrarum Primo saeviente, curatores tabulam 
Rosettanam cum aliis antiquitatibus pretiosissimis in statione subterranea ferriviae cursualis iuxta vicum 
Mount Pleasant ("Mons Iucundus") deposuerunt. Lutetiam ad Museum Lupariense mense Octobri 1972 
lapis missus est, ut una cum "epistula" Ioannis Francisci Champollion de litteris hieroglyphicis 
interpretandis ostenderetur. Olim in litteris incusis creta infricata est, et ad superficiem poliendam cera 
carnauba applicata; quae adulterationes anno 1998 expurgatae suntJ 17 ' Denique anno 2003 Zahi Hawass, 
Concilii Supremi Antiquitatum Aegyptii secretarius, tabulam Rosettanam, "iconem identitatis nostrae 
Aegyptiae", in Aegyptum reddi postulavit,hactenus quidem frustra. 

Linguarum et scripturarum 


Lapide iam reperto, eruditis omnibus videbatur 
textus Graecus tamquam clavis fore, qua aliae 
scripturae aperirentur; anno 1799, tabula nuper 
Cairum missa, in verbis diarii Courrier dEgypte 
legimus: Cette pierre offre un grand interet pour 
1'etude des caracteres hieroglyphiques; peut-etre 
meme en donnera-t-elle enfin la c/efj 19 ^ id quod 
post viginti quinque fere annos re vera accidit. 

E lapidis forma videtur textus hieroglyphici ne 
unam quidem lineam integram, lineas 
quattuordecim partim servatas, quorum omnes a 
dextra parte, duodecim a sinistra parte decurtatae; 
totius inscriptionis hieroglyphicae vix tertia pars superest. Maxime incolumis servatur textus demoticus, 
quae e triginta et duo lineis septemdecim integras, quindecim leviter a dextra parte perfractas habet. Textus 
Graeci ne una linea plane interiit; e lineis quas continet quinquaginta quattuor, viginti septem incolumes 
sunt, reliquae autem magis magisque destructae J 20 ^ 

Lacuna textus Graeci a Ricardo Porson anno 1803 

expleta. 



Eruditi Congressus Internationalis Orientalistarum 
Secundi tabulam Rosettanam inspiciunt: lllustrated 
London News (26 Septembris 1874). 


Textus Graecus 








Textum lingua Graeca exaratum ex exemplaribus lithographicis anno 1801 exeunte in Institutum Franciae 
depositis primum interpretari coepit Gabriel de la Porte du Theil, bibliothecarius et antiquarius, qui autem, 
statim iussu Napoleonis e Lutetia dimissus, opus incohatum Huberto Paschale Ameilhon, conlegae suo, 
tradidit / 2 1 ' Anno 1803 Ameilhon commentationem divulgavit, in quam versiones et Francogallicam et 
Latinam inseruit. Ita eruditi certiores fiunt de tribus textibus "en caracteres sacres, et en caracteres du pays, 
et en caracteres grecs" seu "sacris, et patriis, et Hellenicis litteris" inscriptis (constat textum secundum 
minime Syriace sed quodammodo Aegyptiace exaratum esse). Ameilhon se sperare confessus est que, si 
1'inscription grecque pouvoit faciliter 1'intelligence de 1'inscription copte ou egyptienne, cette derniere 
pourrait reciproquement jeter du jour sur quelques endroits obscurs de la premiereJ 22 ^ 

Eo tempore tabula ipsa Londinii iacebat, a principio in aula Societatis Antiquariorum Londiniensis. Ibi 
Stephanus Weston versionem Anglicam anno 1802 bis viva voce obtulit/ 23 ] Interea exemplar 
lithographicum iussu Societatis editum Cantabrigiam pervenerat, ubi Ricardus Porson philologus infimas 
textus Graeci lineas deperditas summo ingenio anno 1803 restituit. Exemplar aliud Gottingam pervenit, 
ibique Christianus Gottlob Heyne editionem textus Graeci una cum versione Latina eruditissima sodalibus 
Societatis Scientiarum Gottingensis rapidius obtulit; quod opus ibi anno 1804 divulgatum est (Heyne 1804). 
Denique anno fere 1810 sub aegide Societatis Antiquariorum varia tabulae documenta a nonnullis eruditis 
data impressa sunt, inter quae restitutio Ricardi Porson versionesque Anglica Stephani Weston et Latina 
Christiani Heyne/ 24 ] 

Abecedarium scripturae Demoticae iuxta Copticum 
ordinatum (loannes David Akerblad, 1802). 


Textus Demoticus 

Textum in media tabula inscriptum, plurimis 
ignotum, primi spectatores "Syriacum" esse 
dubitanter pronuntiaverunt/ 25 ] Dum haec opinio in 
Aegypto est, loannes David Akerblad legatus et 
philologus Suecicus in ea scriptura cursiva, usque 
eo rarius ab eruditis visa, linguam Aegypti 
indigenam agnovit eamque "Copticam cursivam" 
appellavit. Id Silvestro de Sacy, magistro suo, per 
litteras explicavit/ 26 ] ergo, primis imaginibus 
tabulae Rosettanae Lutetiam anno 1800 exeunte 
receptis, Silvester de Sacy discipulo Akerblad 
exemplaria dedit amboque statim hunc textum 
(secundum Graecos syxcoploic; . . . ypdpgaaiv, sc. 
"litteris enchoriis" vel indigenis scriptum) 
interpretari temptaverunt. Silvester de Sacy anno 
1802 Ioanni Antonio Chaptal, ministro rerum 
internarum, epistulam misit, in qua etiam in textu 
demotico se dixit nomina propria agnovisse, quae 
in textu Graeco iam lecto agnita essent, scilicet 
"Alexander", "Alexandria", "Ptolemaeus", 


"Arsinoe", "Epiphanes"/ 27 ] Mox, ope regularum 
phoneticarum Copticarum quas notaverat, Akerblad eadem nec non alia nomina expressit alphabetumque 
huius scripturae (erroribus quidem intermixtis) elaboravit/ 28 ] 


Plura autem nec Silvester de Sacy nec Akerblad efficere potuerunt; nominibus Graecis exceptis, textus 
Demoticus in obscuritate manebat. Omnes enim crediderunt scripturam hieroglyphicam "ideographicam" 
fuisse—id dicunt auctores antiqui de ea re scribentes, praecipue Horapollo; id sine quaestione accipiebant 
antiquarii recentiores hanc scripturam investigantes, in primis Athanasius Kircherus^ 29 ]—omnesque, 





































Silvestro de Sacy et Akerblad auctoribus, hanc scripturam "Copticam cursivam" seu "enchoriam" (quam 
hodie "demoticam" nuncupamus) alphabeticam esse denuo statuemnt, adnuente Plutarcho, qui scripturam 
communem Aegyptiam e viginti quinque litteris tantum compositam adseveraverat. 


Textus hieroglyphicus 

; Si plus cognoscere vis, vide Hieroglyphicorum Aegyptiorum interpretatio 


Qui saeculo XVIII inscriptiones hieroglyphicas inspexerunt aliquas notas in capsis inclusas observaverunt. 
Quas capsas primus Ioannes Iacobus Barthelemy nomina propria notare coniectavit^ 30 ^; quem secutus 
Georgius Zoega easdem capsas (quas "schemata ovata sive elliptica" appellavit) notas alphabeticas continere 
putavitJ 31 ' Nihil novi igitur confecit Silvester de Sacy, Zoegae lector/ 32 ^ qui anno 1811 notas alphabeticas 
non solum in textu demotico sed etiam in capsis inscriptionis hieroglyphicae quaerendas esse docuit 
(minime quidem Zoegam secutus, ut videtur, sed potius a discipulo quodam linguae Sinicae perito affectus; 
nomina enim barbara in scriptura Sinica notis phoneticis scribi solent) J 33 ^ 


C fT 6/siltt Nj iilltW :ifwu(liAu(i 


Thomas Young, rerum exterarum secretarius 
Regalis Societatis Londiniensis, a Silvestro de Sacy 
monitus anno 1814 studia inscriptionis Rosettanae 
navavit. Deinde alphabeto scripturae demoticae 
aucto, huic scripturae observavit cum notis 
hieroglyphicis similitudinem conspicuam esse; 
aliqua enim nomina, iam in scriptione demotica 
agnita, denuo in hieroglyphica agnovit. Ex hac 
observatione scripturam demoticam deduxit partim 
alphabeticam esse, partim notas hieroglyphicas 
imitari. Itaque nomine q.e. "Ptolemaeus" in capsis 
agnito, notas alphabeticas septem ex hieroglyphicis 
expressit, easdem scilicet quas nostratibus litteris p 
t o l m e s reddi possunt.^ Usque ad annum fere 
1819 uno tenore laboravit, quo anno, in 
commentatione "Egypt" inscripta in Encyclopaedia 
Britannica divulgata, octoginta fere similitudines 
inter scripturas demoticam et hieroglyphicam 
demonstravit^ 35 ^ 

Epistulae de scripturis Aegyptiis disserentes ab 
anno 1814 etiam inter Young et Ioannem 
Franciscum Champollion missae sunt, magistrum 
apud gymnasium Gratianopolitanum 

eruditissimumque rerum Aegyptiarum J 35 ' 

Champollion, qui a principio naturam alphabeticam 
harum scripturarum omnino reiecitj 37 ' anno 1822 

capsas nominum hieroglyphicas in obelisco iuxta Philas nuper a Gulielmo Ioanne Bankes reperto inscriptas 
interpretari temptavit. Ibi nomina repperit Ptolemaei (cuius interpretationem a Young factam ita confirmavit) 
et Cleopatrae (quod nomen litteris kleopatra reddidit^ 38 ^) alphabeto Graeco et notis hieroglyphicis 

Tabula notarum phoneticarum hieroglyphicarum iuxta 
demoticos ordinatarum (Ioannes Franciscus 
Champollion, 1822) 


exarata. Mox in hieroglyphicis Rosettanis nomen Alexandri agnovit, quod litteris alks e ntr s reddidit. ^ 39 ^ 
Itaque anno 1822 Champollion tabulam alphabeticam scripturarum duarum completam divulgavit in epistula 
ad Bonum Iosephum Dacier, Academiae Inscriptionum Parisiensis secretarium missa, et in contione apud 
hanc academiam habitaHactenus nomina Graeca tantum hieroglyphicis scripta legere temptaverat, sed 
ad finem epistulae se credere addidit "easdem notas hieroglyphico-phoneticas . . . etiam in scriptis 





















ideographicis iamdudum ante Graecorum in Aegyptum adventum incisis adhiberi, easque condicionibus 
certis iam eandem habere repraesentandi vim."^ 41 ^ Eodem anno, Champollion exemplaria vidit 
inscriptionum hieroglyphicarum in Abu Simbel a Bankes repertarum, ab Ioanne Nicolao Huyot, amico suo, 
missa. Ibi in capsis Aegyptia Pharaonum Ramesses et Tuthmosis nomina agnovit; itaque totum litterarum 
hieroglyphicarum systema explicare coepit J 42 ^ 


Interpretatio matura 



Simulacrum Tabulae 
Rosettanae in Figeac, loco 
Champollion nativo, 
ostenditur. 


Ex ultima textus sententia discimus tres recensiones linguisticas idem fere 
pondus habere; ordinantur enim in hac sententia seriatim, sine indicatione 
praeeminendae. Ex eadem sententia vidimus recensionem nullam 
versionem esse in alias omnino fidelem: tertia enim lingua in textu 
demotico "Ionibus" adscribitur, in textu Graeco "Hellenibus", at in textu 
hieroglyphico "insulanis" (sc. iis qui Cretam et insulas Aegaeas 
incolunt).f 43 ^ Vota autem Huberti Paschalis Ameilhon, qui anno 1803 
subsidia interpretationis textus Graeci e futura textuum Aegyptiarum 
enodatione oritura speravit, leniter satisfacta sunt. Champollion, lectis 
fortasse verbis Antonii Ioannis Letronne de textu Graeco divulgatis, il sy 
trouve plusieurs passages dont le sens n'a jamais ete bien entendu ,^ ab 
eodem Letronne novam versionem Francogallicam proprie dictam anno 
1824 postulavit. Invicem se confecturum promisit analysin textuum 
Aegyptiorum completam (et praecipue ad eos locos spectantem ubi textus 
Graecus lacunosus esset) una cum indice variationum inter tres textus 
notatarum. Haec perficere ambo conati sunt, sed, Champollione anno 1832 
inopinato mortuo, versio Antonii Letronne etiam imperfecta in schedis 
manu scriptis manebat, adnotationesque Champollionis nusquam repertae 
suntJ 43 ' Ob hanc rationem pauca de interpretatione tabulae annis 1832- 
1838 effecta sunt. Mortuo hoc anno Francisco Salvolini, discipulo et 
conlaboratore Champollionis, adnotationes huius inter manuscripta a 
Salvolini relicta repertae sunt et fratri Iacobo Iosepho Champollioni rite 
redditae. Eruditi ita certiores facti sunt Salvolini, qui ipse commentationem 
de Tabula Rosettana anno 1837 una cum aliis operibus de hieroglyphicis 
Aegyptiis tractantibus, furtim laboribus Champollionis usum esse. 
Letronne igitur post duos annos versionem textus Graeci novam cum 
commentario, ope adnotationum Champollionis perfectam, denuo imprimi iussit. Utile sibi fuisse confitens 
editionem, denuo apud Firmin-Didot editam, scriptoris Graeci Polybii (qui, inscriptioni Rosettanae fere 
aequalis, dialecto Graeca generatim congruenti usus est) apud eundem editorem versionem tabulae 
divulgavitJ 46 ^ Ex observationibus tam suis quam Champollionis Letronne se satis monstravisse censuit 
textum Graecum principalem fuisse, e quo versiones Aegyptiae postea confectae sunt. 



Simulacrum Tabulae 
Rosettanae in Rosetta 
(Rashid) Aegypti visa. 


Novae investigationes divulgatae sunt a Carolo Lenormant anno 1840 (textus Graeci), a Feliciano de Saulcy 
anno 1845 et ab Henrico Brugsch anno 1850 (textus demotici); renovatae versiones Latinae, commentariis 
munitae, anno 1851 ab eodem Brugsch annoque 1853 a Max Uhlemann editae sunt. Nova versio Anglica a 
tribus sodalibus Societatis Philomatheae Pennsylvaniensis confecta anno 1858 prodiit, perpaucis quidem 
exemplaribus J 47 ^ 


Trium inscriptionum dissimilitudines 






















Tres inscriptiones Rosettanae satis proxime easdem sententias edunt, 
sed in quibusdam locis sensum dissimiliter exprimunt, quorum 
exempla nonnulla infra dantur. Quoniam Tabula Rosettana fracta est, 
nonnulla de aliis decreti exemplaribus sumpta sunt: 

■ In inscriptione Demotica, Graeci dicuntur Wynn —quae vox 
originem sane ducit ab "Ionibus," ut in multis linguis 
Orientalibus. Hieroglyphica autem inscriptione, "H3w- 
Nbw," nomen antiquissimum peregrinorum quorundam a 
Septentrionibus oriundorum, verbatim "Incolae 
Canistrorum" (id est insularum?); tempore Ptolemaico, ne 
fiat opus noviciis verbis, haec designatio ad Graecos 
appellandos adhibita est. 

R. 14: [ht-tw] sh3 pn hr ‘h 'y nty ’3.t rwd(.t) m 
sh3-mdw.w-ntr, ss-s ' y(.t), sh3yn H3w-Nbw" 

[Incidatur] scriptum hoc super stelen quae magna 
(est et) fortis in scriptura verborum dei, scriptura 
epistulae, scriptura tuv H3w-Nbw" 

32: mtw-w sh p3 wt n wjt (n) iny dry n sh-md-n tr, 
sh-s ’ .t, sh-Wynn "et scribant decretum in stela lapidis fortis in scriptura verbi dei, 
scriptura epistulae, scriptura Graecorum" 

[to 5e i]jf|(piapa touto avaypaijjai e Lc; aigAriv a]i£p£ou Ai’0ou to tq i£ Lspotq xai 
Eyxcopioiq «a i 'EAAqviKOIq ypappaaiv "[hoc autem decretum rescribere in stelen s]olidae 
lapidis et sacris et enchoricis et Graecis litteris" 



Pars inscriptionum demoticae et 
Graecae e tabula Rosettana. 


Res cultus civilis alterius propriae 

■ Versu 6 hieroglyphico, Demotico 23, proscribitur imago dei Ammonis gladium recurvum quod 
khopesh dicitur Ptolemaeo regi symbolicum offerentis. Haec machaera Aegyptie dicitur hps n 
qn, fere "Khopesh Potestatis." Graece autem non exstat locutio huic gladio propria, ergo legitur 
tantum "OttAov NiKqiiKOv "Telum Victoriale". 


Copia verborum 

Profunditas historiae Aegyptiae linguae Aegyptiae classicae, hieroglyphice exscriptae, magnam copiam 
verborum praebuit, quae inscriptionibus Demotica Graeca haud aequatur. E.c. 

■ Nomen ipsius nationis Graece fere semper Alyunioq est, Demoticeque Kmy, sed litteris 
Hieroglyphicis sunt plures appellationes: 

T3.wy , e.g. N2 ("Duae Terrae") 

Km.t, e.g. Nll, (cf. Plutarchi, De Iside et Osiride 364c "Xr|pia") 

T3-Mri e.g. Nll ("Terra Amata," cf. Stephani Ethica p. 224, Ephoro citato, "niipupiq") 
B3q.te. g. Rll et seq. Idem nomen semel in Demotica versione repetitur, in forma Bqy, 
sed a contextu videtur nomen haud cotidianum fuisse. 


Item "rex" fere semper "PaaiAsuq", Demotice "pr- ’ 3" (id est "Pharao") redditur. Hieroglyphice: 










ity, e.g. N2 ("princeps") 

Hm=f, e.g R7 (haec locutio similis Europaeis sicuti "maiestas sua") 

Nsw-Bit, e.g. R6, R12 (vox satis fundamentalis pro Aegypti rege, sed in titulario fusius 
interpretatur Msyac; BacnAsuc; tuv te "Aveo «ai xuv Kaioo Xoopwv "Magnus Rex et 
Superioris et Inferioris Terrarum", Demotice item Pr- '3 n 113 Ts.w nt Hry, r\3 Ts.w nt Hry 
"Pharao Provinciarium Superiorum, Provinciarum Inferiorum") 

Nbty, e.g. R10 (in titulario: Kupiou BacnAsiwv "Domini Regiarum (Coronarum)", Demotice 
Nb (n) ri3 ‘ry.w "Dominus Uraeorum.") 

Ntr Nfr 'nh-dt "Deus Bonus Aeternus" 

Et obiter paaiAsia "regium" vertitur Md-nb-w ' (quod fere idem significat, verbatim, ac 
"monarchia"). 


Notae 


1. De nomine, vide e.g. titulum libri Hieroglyphicorum origo et natura: appendicis loco accedit 
Hermapionis obelisci Flaminii compendiario factae interpretationis Graecae fragmentum, 
necnon etiam, quae in tabula Rosettana reperitur, inscriptio Graeca anno 1816 James Bailey 
scripti. Haec appellatio solita est ita ut usque ad hunc diem Aegyptologi linguis vernaculis 
scribentes nomine Rosettana inscriptionem designant. Reperimus et "Inscriptio Rosettana" 

(vide e.g. titulum libri M. A. Uhlemann, Inscriptionis Rosettanae hieroglyphicae decretum 
sacerdotale (1853) et "lapis Rosettanus" (vide p. 18 (eiusdem libri (https://books.google.com/bo 
oks?id=9StAAAAAYAAJ) apud Google Books )) 

2. Ita human leukocyte antigen gene complex (complexum genicum antigenorum leucocyticorum 
humanorum) "Tabula Rosettana genetica immunologiae humanae (http://www.niaid.nih.gov/ne 
ws/newsreleases/2000/pages/ihwg.aspx)" appellatur; ita species Arabidopsis thaliana "Tabula 
Rosettana temporis florescentis (http://www.sciencemag.org/cgi/content/short/296/5566/2857ck 
=nck)"; ita Oryzae sativae genoma "Tabula Rosettana cerealium omnium (http://www.genoscop 
e. cns.fr/spip/Oryza-sativa-Rosetta-stone-for.html)." 

3. Parkinson (1999) pp. 28-29. 

4. Museum Aegyptium (Cairus) no. 5576. 

5. Budge (1913) p. 3. 

6. De tertio exemplare anno 2004 reperto (http://www.iol. co.za/index.php?click_id=588&art_id=qw 
1082380500222B221&set id=l) iuxta Bubastem . 

7. Vide adnotationes Bagnall et Derow no. 137 (http://www.columbia.edu/itc/classics/bagnall/399 
5/readings/b-d2-9.htm). Rosettana autem non prima titulos ita dat: iamiam ita constituti erant in 
decreto Raphiensi. 

8. Vide genealogiam Hyrgonaphoris (http://www.tyndalehouse.com/Egypt/ptolemies/horwennefer_ 
fr.htm) una cum contione Willy Clarysse, "The Great Revolt of the Egyptians (205-186 BC) (htt 
p://ist-socrates. berkeley.edu/~tebtunis/lecture/revolt. html#philae)" 

9. Parkinson (1999) p. 19; mensuris paullo differentibus "The Rosetta Stone" (http://www.britishmu 
seum.org/explore/highlights/highlight_objects/aes/t/the_rosetta_stone.aspx) 

.0. Courrier d'Egypte no. 37 (2 Fructidor an 7) p. 3 

.1. The Gentleman's Magazine vol. 71 (1801) p. 1194; Budge (1904) p. 26; C. C. Gillispie, 
"Historical introduction" in C. C. Gillispie, M. Dewachter, edd., Monuments ofEgypt: the 
Napoleonic edition (Princetoniae, 1987), pp. 1-38; Parkinson (1999) p. 20. 

.2. Description de 1'Egypte, antiquites, vol. 5 (Lutetiae, 1822) tabulae 52-54 (citatio e Parkinson 
(1999) p. 22 hausta). 

.3. Parkinson (1999) p. 21. 




.4. Edwardus Daniel Clarke, Travels in Various Countries of Europe, Asia and Africa pars 2 sectio 
1 vol. 2 (Londinii, 1814) pp. 239, 270-279 et pars 2 sectio 1 vol. 4 (Londinii, 1817) pp. 1-11 
(Textus (https://books.google.com/books?id=H4GAAAAQAAJ) apud Google Books)\ Tomkyns 
Hilgrove Turner in Raper et al. (1810-1812) p. 212 ff. (vide pp. 10-11 (https://books.google.com/ 
books?id=oDrjJjQbpiOC) apud Google Books ). 

.5. The Greek Version ofthe Decree .. . (1802). 

.6. Budge (1913) p. 2 

.7. Parkinson (1999) pp. 23-24; De tabula restaurata (http://www.britishmuseum.org/explore/highlig 
hts/article_index/h/history_uncovered_in_conservin.aspx). 

.8. Charlotte Edwardes and Catherine Milner (2003-07-20). "Egypt demands retum ofthe Rosetta 
Stone" (http://www.telegraph.co.uk/news/worldnews/africaandindianocean/egypt/1436606/Egyp 
t-demands-return-of-the-Rosetta-Stone.html). Daily Telegraph. 

.9. Courrier d'Egypte (2 Fructidor an 7), p. 3. 

!0. Uhlemann (1853) pp. 19-20 

!1. Ameilhon (1803); Budge (1904) pp. 27-28. 

!2. Ameilhon (1803) p. 3. 

!3. Budge (1904) p. 28. 

!4. Raper et al. (1810-1812); sed antea edita est alia versio Anglica a Ricardo Gough facta in 
appendice libri cuius titulus est Coins ofthe Seleucidae, Kings of Syria . . . from the Cabinet of 
the Late Matthew Duane (Londinii, 1803), de qua versione vide The Gentleman's Magazine vol. 
95 (1804) pp. 53-55 (Textus (https://books.google.com/books?id=df4RAAAAYAAJ) apud 
Google Books). 

!5. "En caracteres que l'on croit etre Syriaques ": Courrier d'Egypte (2 Fructidor an 7) p. 3. 

!6. Johan David Akerblad, "Lettre a M. Silv. de Sacy sur 1'ecriture cursive Copte" in Magasin 
encyclopedique ann. 7 vol. 5 

!7. Silvestre de Sacy (1802) p. 43 

!8. Akerblad (1803). 

!9. Athanasius Kircherus, Lingua Aegyptiaca restituta (1643); Obelisci Aegyptiaci interpretatio 
hieroglyphica (1666); etc. 

50. J.-J. Barthelemy, "Explication d'un bas-relief egyptienne" (1761); "Reflexions generales sur les 
rapports des langues egyptienne, phenicienne et grecque" (1763) 

51. Georgius Zoega, De origine et usu obeliscorum (1797). 

52. Silvestre de Sacy (1802) p. 41. 

53. Andrew Robinson, Lost Languages (Londinii: Thames & Hudson, 2009) p. 61. 

54. Systemate hodie magis usitato Ptwimys. 

55. Vide et epistulam a Young ad Gulielmo Henrico Bankes anno 1818 missam: Parkinson (1999) 
p. 32. 

56. Vide e.g. J.-F. Champollion, EEgypte sous les pharaons, ou, Recherches sur Ia geographie, Ia 
religion, Ia langue, les ecritures et 1'histoire de 1'Egypte avant 1'invasion de Cambyse (1814). 

57. J.-F. Champollion, "De 1'ecriture hieratique des anciens Egyptiens" (1821). 

58. Hodie Qiiwp3dr3.t. 

59. Litterae hieroglyphicae a Young et Champollion vocalibus lectae "a e o" hodie semivocalibus "3 
i y w" translitterantur, ergo tiksindrs. 

50. Champollion (1822) 

U. "que les memes signes hieroglyphiques-phonetiques . . . sont employes aussi dans des textes 
ideographiques graves fort anterieurement a 1’arrivee des Grecs en Egypte, et qu’ils ont deja, 
dans certaines occasions, Ia meme valeur representative des sons." 

52. Champollion (1824); Dewachter (1990) p. 45. 



1-3. Parkinson (1999) p. 30. 

14. Id est, "reperiuntur complures loci quorum sensus numquam bene intellectus est"; A. J. 
Letronne, Recherches pour servir a 1'histoire de 1'Egypte (1823) p. xliv. 

15. Simili modo, magna Dictionarii Hieroglyphici pars, a Champollione elaborati, frustra 
quaerebatur. 

16. Salvolini (1837); Letronne (1841) (vide praesertim "Avertissement'\ pp. v-vii). 

17. Morton, Hale et Jones (1858); "Philadelphia" in The Round Table vol. 2 pars 2 (18 Novembris 
1865) p. 171 (Textus (https://books.google.com/books7id-XINAAAAYAAJ) apud Google 
Books)-, Randolph G. Adams, "A Translation of the Rosetta Stone" in Bibliographical essays; a 
tribute to Wilberforce Eames (Cambridge, Mass.: Harvard University Press, 1924) pp. 227-241. 


Nexus externi 


Textus et versiones 

■ Textus Graecus apud Vicifontem Graecum 

■ Versio Latina (http://gallica.bnf.fr/ark:/12148/bpt6k3990143) Ameilhon, 1803 (hic etiam (https:// 
books.google.com/books?id=oDrjJjQbpiOC) apud Google Books ) (vide pp. 42-54)] 

■ Versio Latina ultimae partis (http://www.archive.org/details/inscriptiorosetOObruggoog) 

Brugsch, 1851 

■ Versio Theodisca apud Vicipaediam Theodiscam 

■ Versio Anglica (http://www.britishmuseum. 0 rg/explore/highlights/article_index/r/the_rosetta_sto 

ne translation.aspx) apud Museum Britannicum ; alia (http://pwl.netcom.com/~qkstart/rosetta. 
html) ; alia (http://www.fordham.edu/halsall/ancient/rosetta-stone-translation.html) ; apud 
Vicifontem 


Aliae res 

t^Vicimedia Communia plura habent quae ad tabulam Rosettanam spectant. 

■ De tabula Rosettana (http://www.britishmuseum.org/research/search_the_collection_database/ 

search_object_details.aspx?objectid=117631&partid=l&searchText=rosetta+stone&fromADBC 

=ad&toADBC=ad&numpages=10&orig=%2fresearch%2fsearch_the_collection_database.aspx 

&currentPage=l) apud Museum Britannicum 

■ De tabula anno 1998 restaurata (http://www.britishmuseum.org/explore/highlights/article_in 

dex/h/h istory_u ncove redj n_conse rvin. aspx) 

■ Explicatio tabulae (http://people.howstuffworks.com/rosetta-stone.htm) apud 

howstuffworks.com 

